Domuse maaklerite poolt novembri  lõpus ja detsembri alguses vahendatud korteritehingud ainult kinnitavad seda trendi, mis juba mõnda aega turul valitsenud on. Selge nõudlus on olemas korraliku kvaliteediga korterite järele ja piirkondadest domineerib jätkuvalt kesklinn. Korralikku siseviimistlust, kvaliteetseid materjale, läbimõeldud sisekujundust on pakutavates korterites vähevõitu ja seetõttu saab keskmisest tasemest eristuv korter paraja tähelepanu osaliseks. Ostjatele pole täna probleemiks maksta kesklinna piirkonnas järelturu korterite  eest kuni 30 000 kr/m2 (1917 eur/m2) hinda. Tehinguid tehakse ka kõrgemate hindadega, aga siis juba valdavalt tornmajades ja vanalinnas.